2000/694/EY: Komission päätös, tehty 27 päivänä lokakuuta 2000, nautakarjojen virallisesti luomistaudista vapaan ja virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehtyjen päätösten 1999/466/EY ja 1999/467/EY muuttamisesta kolmannen kerran (tiedoksiannettu numerolla K(2000) 3133) (ETA:n kannalta merkityksellinen teksti)



Virallinen lehti nro L 286 , 11/11/2000 s. 0041 - 0041



Komission päätös, tehty 27 päivänä lokakuuta 2000, nautakarjojen virallisesti luomistaudista vapaan ja virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehtyjen päätösten 1999/466/EY ja 1999/467/EY muuttamisesta kolmannen kerran (tiedoksiannettu numerolla K(2000) 3133) (ETA:n kannalta merkityksellinen teksti) (2000/694/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 2000/20/EY(2), ja erityisesti sen liitteessä A olevan I luvun 4 kohdan ja II luvun 7 kohdan, sekä katsoo seuraavaa: (1) Nautakarjojen virallisesti luomistaudista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/175/EY kumoamisesta 15 päivänä heinäkuuta 1999 tehdyssä komission päätöksessä 1999/466/EY(3), sellaisena kuin se on viimeksi muutettuna päätöksellä 2000/442/EY(4), annettiin tällainen asema tietyille jäsenvaltioille ja jäsenvaltioiden alueille 31 päivään lokakuuta 2000 saakka. (2) Nautakarjojen virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/76/EY kumoamisesta 15 päivänä heinäkuuta 1999 tehdyssä komission päätöksessä 1999/467/EY(5), sellaisena kuin se on viimeksi muutettuna päätöksellä 2000/442/EY, annettiin tällainen asema tietyille jäsenvaltioille ja jäsenvaltioiden alueille 31 päivään lokakuuta 2000 saakka. (3) Nautaeläinten luomistaudista virallisesti vapaa asema rajattiin väliaikaisesti edellä mainituissa päätöksissä, koska nautaeläinten tunnistusjärjestelmään liittyvissä eri säädöksissä ilmeni epäjohdonmukaisuuksia päivämäärissä. (4) Direktiivin 64/432/ETY, sellaisena kuin se on muutettuna direktiivillä 2000/20/EY, liitteessä A olevan I luvun 4 kohdan b alakohdan ja II luvun 7 kohdan b alakohdan mukaisesti nautaeläinten tuberkuloosista ja luomistaudista virallisesti vapaan aseman myöntämisen edellytyksenä on, että karja voidaan tunnistaa yhteisön lainsäädännön mukaisesti. (5) Koska tiloilla olevat nautaeläimet tunnistetaan yhteisön voimassa olevan lainsäädännön mukaisesti Bolzanon ja Trenton alueilla Italiassa ja Ison-Britannian alueella Yhdistyneessä kuningaskunnassa, on aiheellista mukauttaa päätökset 1999/466/EY ja 1999/467/EY direktiivin 2000/20/EY julkaisupäivästä alkaen voimassa olevaan oikeudelliseen tilanteeseen. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Poistetaan ilmaisu "31 päivään lokakuuta 2000 saakka" komission päätöksen 1999/466/EY liitteen II otsikosta. 2. Poistetaan ilmaisu "31 päivään lokakuuta 2000 saakka" komission päätöksen 1999/467/EY liitteen II otsikosta. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä lokakuuta 2000. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 163, 4.7.2000, s. 35. (3) EYVL L 181, 16.7.1999, s. 34. (4) EYVL L 176, 15.7.2000, s. 51. (5) EYVL L 181, 16.7.1999, s. 36.